เมือวันที่ 1 กพ มีเพศสัมพันธ์กับแฟน แล้วก่อนทำสวมถุงยาง พอเสร็จแล้ว ก็นอนสักพักอวัยวะเพศ ผช แข็ง แล้วปวดมาก แล้วแฟนเลยลองเอามาเสียบที่ข่องคลอด แต่ไม่นานประ 4 ที เข้าไม่สุดค่ะ เข้าประมาณแค่หัวเลยมานิดนึงค่ะ แต่มีอาการปวดอยู่ แต่แฟนบอกไม่มีน้ำ แต่พอจับก็มีน้ำหล่อลืนค่ะ อยากทราบว่าท้องมั้ย ประจำเดือนมาวันที่22 มกราคมค่ะ มาประมาณ7 วันค่ะ อยากรู้ว่ามีโอกาสท้องมั้ยคะ
สวัสดีค่ะ หากประจำเดือนมาวันที่ 22 ม.ค. การมีเพศสัมพันธ์ในวันที่ 1 ก.พ. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ อย่างไรก็ตาม หากใส่ถุงยางอนามัย และใช้ได้อย่างถูกต้อง โอกาสในการตั้งครรภ์ถือว่ามีน้อย อย่างไรก็ตาม หากได้มีการสอดใส่อวัยวะเพศต่ออีก โดยไม่ได้ใส่ถุงยางอนามัย อสุจิที่อาจมีค้างอยู่ในท่อปัสสาวะ ก็อาจออกมากับน้ำหล่อลื่น และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันได้มากกว่าถุงยางอนามัยค่ะสำหรับการที่เมื่ออวัยวะเพศชายแข็งแล้วมีอาการปวด อาจเกิดจากการที่หนังหุ้มปลายอวัยวะเพศเปิดได้ไม่เต็มที่ หรือมีโรคปลายประสาทอักเสบ หรือมีโรคเกี่ยวกับจิตใจ ซึ่งหากเป็นทุกครั้งที่อวัยวะเพศแข็งตัว แนะนำควรไปพบแพทย์เพื่อรักษาค่ะ